open-index/open-wikipedia-markdown huggingface dataset:
அருகபுரா மலை

**அருகபுரா மலை** அல்லது **இயாங்-அர்காபுரா** (ஆங்கிலம்: *Mount Argapura*; *Iyang-Argapura*; இந்தோனேசியம்: *Gunung Argapura; Gunung Argopuro*) என்பது இந்தோனேசியா, ஜாவா தீவு, கிழக்கு ஜாவா இராங் மலை *([[:en:Mount Raung|Mount Raung]])* மற்றும் இலாமோங்கான் மலை *([[:en:Mount Lamongan|Mount Lamongan]])* ஆகிய இரு மலைகளுக்கு இடையேயான நிலப்பரப்பில் அமைந்துள்ள ஒரு பெரிய எரிமலை வளாகமாகும்.

3,088 மீட்டர் உயரம் கொண்ட அர்காபுரா மலை ஒரு முன்னாள் எரிமலை; தற்போது செயல்படவில்லை. இயாங் மலைகளில் உள்ள மிக உயரமான இடமாக அருகாபுரா மலையின் சிகரம் உள்ளது. இந்த மலை இயாங் மலைகள் வனவிலங்கு சரணாலயப் பகுதியில் அமைந்துள்ளது.  எனவே இந்த வளாகம் பெரும்பாலும் இயாங்-அருகபுரா என்று அழைக்கப்படுகிறது.

1,000 மீட்டர் ஆழம் வரையிலான பள்ளத்தாக்குகள் கடுமையாக இயாங் எரிமலையை அருகபுரா மலையில் இருந்து பிரிக்கின்றன. கடந்த 500 ஆண்டுகளில் எந்த ஒரு வெடிப்பும் பதிவு செய்யப்படவில்லை. ஆனால் கி.பி. 1597-இல் ஒரு வெடிப்பு ஏற்பட்டதாக ஒரு பதிவு உள்ளது.

## அமைவு

அர்கோபுரோ மலையில் மரக் காடுகள் *(Dipterocarp forest),* உயர்நில மரக் காடுகள், மலைச் சூழற்றொகுதிகள் *(Montane forest)* மற்றும் முட்செடி வகை சார்ந்த காடுகள் அல்லது மலைக் காடுகள் போன்ற பகுதிகள் உள்ளன. 

இந்த அருகபுரா மலை; புரோபோலிங்கோ பிராந்தியம், லுமாஜாங் பிராந்தியம், ஜெம்பர் பிராந்தியம், போண்டோவோசோ பிராந்தியம்; சிட்டுபோண்டோ பிராந்தியம் ஆகியவற்றின் குறுக்கே நீண்டுள்ள ஐயாங் மலைகளில் அமைந்துள்ளது.

## கடல் தேவதை காஞ்சனா

சுந்தானிய; ஜாவானிய மக்களின் புராணக் கதைகளின்படி, ரெங்கானிய மலைப் பகுதியில் *(Puncak Rengganis)*, நிய் ரோரோ கிடுல் எனும் கடல் தேவதையின் தங்கை இரங்கா தேவி *(Dewi Rengganis)* வாழ்ந்து வந்ததாக அறியப்படுகிறது.

நிய் ரோரோ கிடுல் *([[:id:Nyi Roro Kidul|Nyi Roro Kidul]]*; பாலி மொழி: ᬜᬶᬭᭀᬭᭀᬓᬶᬤᬸᬮ᭄; சுண்டா மொழி: ᮑᮤ ᮛᮛ ᮊᮤᮓᮥᮜ᮪) என்பவர் இந்தோனேசிய நாட்டுப்புறக் கதைகளில் இருந்து வந்த இயற்கைக்கு அப்பாற்பட்ட நபர் ஆவார். இவர்  ஜாவானியப் புராணங்களில் கடல் தேவதை காஞ்சனா *([[:id:Kanjeng Ratu Kidul|Kanjeng Ratu Kidul]])* என்றும் அழைக்கப்படுகிறார்.

அவர் சுண்டானிய மற்றும் ஜாவானிய புராணங்களில் இந்தியப் பெருங்கடலை ஆட்சி செய்ததாக நம்பப்படுகிறது.

## காட்சியகம்

**அருகபுரா மலையின் காட்சிப் படங்கள்:**

COLLECTIE TROPENMUSEUM Bivak Tjentor aan de voet van de Argopuro in het Yang-gebergte TMnr 60024441.jpg
COLLECTIE TROPENMUSEUM De vulkaan Argopuro TMnr 20017909.jpg
Alun-alun kecil, Pegunungan Hyang.jpg
COLLECTIE TROPENMUSEUM De vulkaan Argopuro TMnr 20017910.jpg


## மேலும் காண்க

* இந்தோனேசியாவின் புராணம்
* சாவகத்தின் கலாச்சாரம்
* செந்திரவாசி (நடனம்)
* இந்தோனேசியாவில் இந்து சமயம்
* கிழக்கு ஜாவா

## மேற்கோள்கள்

## வெளி இணைப்புகள்

* Volcanological Survey of Indonesia
* Official website of Indonesian volcanoes at USGS

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
பகுப்பு:கிழக்கு ஜாவா மலைகள்
விஜயா தாப்பே

**விஜயா தாப்பே** (*Vijaya Dabbe*) (1 ஜூன் 1951-23 பிப்ரவரி 2018) ஓர் இந்திய எழுத்தாளரும், பெண்ணியவாதியும், அறிஞரும் மற்றும் கன்னட மொழி விமர்சகரும் ஆவார். நவீன கன்னட மொழியில் முதல் பெண்ணிய எழுத்தாளராகப் பாராட்டப்பட்ட விஜயா தாப்பே, கருநாடகாவில் பெண்ணிய இயக்கத்தின் முக்கிய நபர்களில் ஒருவராக இருந்தார்.

## சொந்த வாழ்க்கை
விஜயா 1951 ஆம் ஆண்டு ஜூன் 1 ஆம் தேதி கருநாடகாவின் பேளூர் வட்டத்தின் தப்பே கிராமத்தில் கிருஷ்ணமூர்த்தி மற்றும் சீதாலட்சுமி ஆகியோருக்கு பிறந்தார். கலசபுரா மற்றும் ஜவகல் ஆகிய இடங்களில் தனது பள்ளிப்படிப்பை முடித்த அவர், பின்னர் உயர் கல்விக்காக ஹாசன் மற்றும் மைசூருக்குச் சென்றார். சிலகாலம் மைசூர் பல்கலைக்கழகத்தில் கன்னட ஆசிரிய உறுப்பினராகப் பணியாற்றினார்.

## தொழில் வாழ்க்கை

; எழுத்தாளராக

1975இல் வெளியிடப்பட்ட கவிதைத் தொகுப்பான '*இருதவே*'  தாப்பேயின் முதல் குறிப்பிடத்தக்க இலக்கியப் படைப்பாகும். *<nowiki/>'நீரு லோகதா சிந்தே'<nowiki/>*  (1985), *<nowiki/>'நாரி தாரி திகந்தா*' உள்ளிட்டவையும் இவரது பிற முக்கிய படைப்புகள். இவரது பெரும்பாலான படைப்புகள் பெண்களை மையமாகக் கொண்டவை.

; பெண்ணிய இயக்கம்

1978 ஆம் ஆண்டில் நிறுவப்பட்ட 'சமதா வேதிகே' என்ற பெண் எழுத்தாளர்கள் மற்றும் ஆர்வலர்கள் குழுவின் நிறுவனர்களில் ஒருவரான விஜயா தாப்பே பாலின சமத்துவமின்மை, பெண்கள் மீதான குடும்ப வன்முறை, வரதட்சணை, சிறுவர் திருமணம், பிற சாதி அடிப்படையிலான பாகுபாடு மற்றும் சமூக அநீதி பற்றிய விழிப்புணர்வை பரப்புவதற்காக பணியாற்றி வருகிறார். கருநாடகம் முழுவதும் தனது கவிதைகள், கட்டுரைகள், பட்டறைகள், இலக்கியக் கூட்டங்கள் மற்றும் சமூகப் பணிகள் மூலம் இந்த நடவடிக்கைகளை வழிநடத்துவதில் தப்பே முன்னணியில் இருந்தார்.

## விருதுகள்

# 2008-கருநாடக அரசால் வழங்கப்பட்ட ‘இராஜ்யோத்சவ பிரசஸ்தி விருது’ 
# 2008-கருநாடக அரசின் ‘தானா சிந்தாமணி அட்டீமாப்பே விருது’ 
# கருநாடக லெககியாரா சங்கத்தின் ‘அனுமாபாமா விருது’ 
# வர்தமான விருது

விஜயா தாப்பே 1999 ஜனவரி 6 அன்று சாலை விபத்தை சந்தித்த பின்னர் செயலற்றவராக இருந்தார். பின்னர், 2018 பிப்ரவரி 23 அன்று மைசூரில் மாரடைப்பால் இறந்தார்.

## மேற்கோள்கள்

பகுப்பு:இந்தியப் பெண்ணியவாதிகள்
பகுப்பு:இந்தியப் பெண்ணிய எழுத்தாளர்கள்
பகுப்பு:2018 இறப்புகள்
பகுப்பு:1951 பிறப்புகள்
பகுப்பு:கன்னட எழுத்தாளர்கள்
பகுப்பு:கர்நாடக நபர்கள்
பகுப்பு:ஹாசன் மாவட்ட மக்கள்
பகுப்பு:கன்னட மக்கள்
பகுப்பு:கன்னடக் கவிஞர்கள்
நிலவியல் நேர அளவு

**நிலவியல் நேர அளவு** அல்லது **புவியியல் கால அளவுகோல்** (ஆங்கிலம்: *Geologic time scale*) (**GTS**) என்பது புவியின் பாறைப் பதிவை அடிப்படையாகக் கொண்ட காலத்தின் அளவுகோல் ஆகும். இந்த அளவுகோல் முறைமை, காலவரிசைப்படியான காலக்கணிப்பு முறை *([[:en:Chronostratigraphy|Chronostratigraphy]])*; மற்றும் புவியியல் காலக்கணிப்பைப் *([[:en:Geochronology|Geochronology]])* பயன்படுத்துகிறது. புவியியல் காலக்கணிப்பு என்பது பாறைகளின் வயதைக் கண்டறிவதை நோக்கமாகக் கொண்ட புவியியலின் ஓர் அறிவியல் பிரிவாகும்.

புவியியல் வரலாற்று நிகழ்வுகளின் நேரம் மற்றும் வரலாற்று உறவுகளை விவரிக்க புவியியலாளர்கள், தொல்லுயிரியல் வல்லுநர்கள், புவி இயற்பியலாளர்கள், புவி வேதியியலாளர்கள் மற்றும் பழங்கால காலநிலை ஆய்வாளர்கள் *([[:en:Paleoclimatology|Paleoclimatology]])* போன்ற புவியியல் அறிவியலாளர்களால் புவியியல் கால அளவுகோல் பயன்படுத்தப்படுகிறது.

பாறை அடுக்குகளின் ஆய்வு; அவற்றின் தொடர்புத் தன்மைகளைக் கவனித்தல்; மற்றும் பாறைத் தொல்பொருள்கள், பழங்கால காந்தப் பண்புகள் மற்றும் புதைபடிவங்கள் போன்ற புவியியல் கூறுகளை அடையாளம் காண்பதன் மூலமாகப் புவியியல் கால அளவுகோல் உருவாக்கப்பட்டுள்ளது. புவியியல் நேரத்தைத் தரப்படுத்துவது, பன்னாட்டு பாறைப்படிவியல் ஆணையத்தின் *([[:en:International Commission on Stratigraphy|International Commission on Stratigraphy]])* (**ICS**) பொறுப்பாகும்.

## பொது

புவியியல் கால அளவுகோல் என்பது பூமியின் வரலாறு முழுவதும் நிகழ்ந்த நிகழ்வுகளின் அடிப்படையில் சரியான நேரத்தைக் குறிக்கும் ஒரு வழி முறையாகும். இது சுமார் 4.54 ± 0.05 Ga (4.54 பில்லியன் ஆண்டுகள்) கால அளவைக் கொண்டுள்ளது.

இந்தக் கால அளவுகோல்; முக்கிய புவியியல் அல்லது பழங்காலவியல் நிகழ்வுகளுடன் தொடர்புடைய அடுக்கு வரைபடத்தில் அடிப்படை மாற்றங்களைக் கவனிப்பதன் மூலம் அந்த அடுக்குகளை காலவரிசைப்படி ஒழுங்கமைக்கிறது; அதைத் தொடர்ந்து நேரத்தையும் ஒழுங்கமைக்கிறது.

## கால அளவுகோல்
பாறை அடுக்கு வரைவியல் அடிப்படையில் பிரிக்கப்பட்டுள்ள புவியின் காலக்கோட்டு காலஅளவுகோல்.

## மேலும் காண்க
* புவியின் வரலாறு
* இயற்கை வரலாறு
* நிலவியலின் வரலாறு
* படிவளர்ச்சி காலக்கோடு
* உயிரினங்களின் பரிணாம வரலாறு
* சூரியக் குடும்பத்தின் தோற்றமும் பரிணாம வளர்ச்சியும்
* புவி நிலாவின் நிலம் சார்ந்த வரலாற்றுக் காலஅளவுகோல்

## மேற்கோள்கள்

## வெளி இணைப்புகள்

* The current version of the International Chronostratigraphic Chart can be found at stratigraphy.org/chart 
* Interactive version of the International Chronostratigraphic Chart is found at stratigraphy.org/timescale
* A list of current Global Boundary Stratotype and Section Points is found at stratigraphy.org/gssps
* NASA: Geologic Time (archived 18 April 2005)
* GSA: Geologic Time Scale (archived 20 January 2019)
* British Geological Survey: Geological Timechart
* GeoWhen Database (archived 23 June 2004)
* National Museum of Natural History – Geologic Time (archived 11 November 2005)

பகுப்பு:புவியியல்
பகுப்பு:புவி
சமூக ஊடக உணவு ஒளிப்படவியல்

**சமூக ஊடக உணவு ஒளிப்படவியல்** (Food photography on social media); 21 ஆம் நூற்றாண்டில் சமூக ஊடகங்களின் எழுச்சியாக, உணவக வாடிக்கையாளர்கள் மற்றும் வீட்டு சமையல்காரர்கள் ஒரு உணவை சாப்பிடுவதற்கு முன்பு எண்முறை அல்லது திறன்பேசி ஒளிப்படம் எடுக்கும் நிலைக்கு வழிவகுத்தது. இத்தகைய உணவு ஒளிப்படங்கள் பொதுவாக வணிக நோக்கங்களுக்காக அல்லாமல், ஒளிப்பட உணவு நாட்குறிப்புகளை வைத்திருப்பது போன்ற தனிப்பட்ட பயன்பாட்டிற்காகவே உள்ளன.

இதுபோன்ற நிகழ்விற்கு ஆங்காங்கில் **"[[ஒளிப்படக்கருவி]] முதலில் சாப்பிடுகிறது"** என்று குறிப்பிடப்படுகிறது, இதை வெளிப்படுத்தும்  ஒளிப்படக் கலைஞர் தங்களுக்கு உணவளிப்பதற்கு முன்பு தங்கள் படக்கருவிக்கு உருவகமாக "உணவளிப்பதை" குறிக்கிறது.

## பின்னணி
எண்முறை ஒளிப்படம் எடுப்பதற்கு முன்பு, ஒரு நபரின் உணவு மீதான ஆர்வம் புத்தகங்கள், பத்திரிகைகள் மற்றும் இரவு விருந்துகளில் மட்டுமே இருந்திருக்கலாம் என்று உணவு ஒளிப்படக் கலைஞர் டேவ் ஹேகர்மேன் கூறியுள்ளார். "எண்முறைக்கு முன்பு, தனிப்பட்ட பயன்பாட்டிற்காக வேறு யாரும் (என்னைத் தவிர) படத்தில் உணவைப் ஒளிப்படம் எடுத்ததாக எனக்கு நினைவில் இல்லை." மேலும் இன்ஸ்டாகிராம் போன்ற ஒளிப்பட சமூக ஊடகங்களின் வருகையால் மக்கள் தங்கள் தனிப்பட்ட உணவு ஆர்வங்களை மற்றவர்களுடன் பகிர்ந்து கொள்வதை எளிதாக்கியது.

"நீ என்ன சாப்பிடுகிறாய் என்று சொல், நீ என்னவென்று நான் உனக்குச் சொல்வேன்" என்ற பிரெஞ்சு தத்துவஞானியும் நல்ல உணவைச் சாப்பிடுபவருமான ஜீன் ஆன்தெல்ம் பிரில்லாட்-சவரின் மேற்கோளின்படி, அவர்கள் என்ன சாப்பிடுகிறார்கள் என்பதிலிருந்து அவர்கள் யார் என்பதைக் காட்டும் ஒரு சுய பிரதிநிதித்துவ வடிவமாக ஒளியுமிழ் உணவு நாட்குறிப்பை வைத்திருப்பதாக கருதப்படுகிறது.

## இவற்றையும் பார்க்க
* உணவு ஒளிப்படவியல்
* பெருவிருந்து ஒளிப்படவியல்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
மிசூல்

**மிசூல்** (ஆங்கிலம்: *Misool*) என்பது  இந்தோனேசியா, தென்மேற்கு பப்புவாவில் உள்ள இராஜா அம்பாட் தீவுகளில் உள்ள நான்கு முக்கிய தீவுகளில் ஒன்றாகும். இதன் பரப்பளவு 2,034 சதுர கிலோமீட்டர் ஆகும். &nbsp;மிக உயரமான இடம் 561 மீ ஆகும். வடமேற்கு கடற்கரையில் அமைந்துள்ள *வைகமா* மற்றும் தீவின் தென்கிழக்கு கடற்கரையில் உள்ள *லிலிண்டா* ஆகியன  முக்கிய நகரங்கள் ஆகும்.

இங்கு வசிப்பவர்கள் மாயா,  பிகா,  மத்பட், இந்தோனேசிய மொழி மற்றும் அதன் பேச்சுவழக்கு மொழியான *பப்புவான் மலாய்* ஆகிய மொழிகளைப் பேசுகின்றனர்.

தென்மேற்கு பப்புவாவின் மேற்கு முனையில் உள்ள பிற முக்கிய தீவுகள் சலாவதி தீவு, பததாந்தா தீவு மற்றும் வைகியோ தீவு ஆகும், மேலும் கோபியாவ் போன்ற ஏராளமான சிறிய தீவுகளும் உள்ளன.

## சொற்பிறப்பியல்

*மிசூல்* என்ற பெயர் மியா மொழியிலிருந்து வந்தது, இதன் பொருள் துறைமுகம் என்பதாகும். இப்பெயரானது *வைகியோவின்* முதல் மன்னர் இத்தீவுக்கு வந்தபிறகு உருவான பெயராகும். இத்தீவின் பூர்வீக குடிமக்கள் இத்தீவை *பதான் மீ* என்ற பெயருடன் அழைத்தனர்.

## மேற்கோள்கள்

## வெளியிணைப்புகள்

* 
 
பகுப்பு:ஓசியானியா தீவுகள்
பகுப்பு:இந்தோனேசியாவின் தீவுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பெஞ்சல் தாசு

**பெஞ்சல் தாசு** (*Penchal Das*) என்பவர் ஓர் இந்தியப் பாடகரும், பாடலாசிரியரும் கவிஞரும் ஆவார். இவர் தெலுங்கு திரைத்துறையில் பணிபுரிகிறார். இவரது பிரபலமான பாடல்களில் *கிருஷ்ணார்ஜுன யுத்தத்தின்* (2018) "தாரி சூடு" மற்றும் *சிறீகரம்* (2021) படத்தில் "பலேகுண்டி பாலா" ஆகியவை அடங்கும், மேலும் பிந்தைய பாடலுக்கான தென்னிந்திய சர்வதேசத் திரைப்பட விருதிற்கான பரிந்துரையைப் பெற்றது.

## ஆரம்பகால வாழ்க்கை மற்றும் தொழில்
புட்டா பென்சல் தாசு, இந்தியாவின் ஆந்திரப் பிரதேசம், கடப்பா மாவட்டத்தின் (தற்போது அன்னமய்யா மாவட்டத்தில் ) உள்ள சிட்வேல் மண்டலத்தில் தேவமச்சுபள்ளியில் பிறந்தார். இவர் தனது தந்தை மற்றும் மாமாவிடமிருந்து பாடுவதைக் கற்றுக்கொண்டார். இவர்களும் பாடகர்கள். தனது எழுத்து குறித்து *[[தி இந்து|தி இந்துவிடம்]]* பேசிய தாசு, "தான் ஓர் எழுத்தாளர் என்றும், கவிதைகள் எழுதுவதாகவும்” தெரிவித்தார். மேலும் தான் நாட்டுப்புறப் பாடல்களைத் தீவிரமாகச் சேகரித்து ஆராய்ச்சி செய்து வருவதாகவும், யார் வேண்டுமானாலும் எழுதலாம், ஆனால் நாட்டுப்புறக் கதைகள் போன்ற ஒன்றை எழுதுவதற்கு உள்ளடக்கமும் பொருளும் இருக்க வேண்டும் எனத் தெரிவிப்பதோடு, ஒருவர் எந்த வார்த்தையைச் சொன்னாலும், ஜனபதத்திலிருந்து ஒரு கதையை உருவாக்க முடியும்" என்றும் கூறினார். இவர் ஒரு பத்திக் ஓவியக் கலைஞர். இதற்காக இவருக்கு ஆந்திரப் பிரதேச அரசு விருது வழங்கியது. இவர் மாவட்டத்தில் உள்ள ஓர் அரசுப் பள்ளியில் ஓவியம் மற்றும் கலை ஆசிரியராகவும் பணியாற்றி வருகிறார்.

சிறீ வெங்கடேசுவரா பல்கலைக்கழகத்தில் எழுத்தாளர்கள் நிகழ்வுகளில் தாசு பாடுகிறார். இந்த நிகழ்வில்தான் திரைப்படத் தயாரிப்பாளர் மெர்லபகா காந்தியின் தந்தை முரளி இவரை முதன்முதலில் கவனித்தார். இதன் மூலம் மெர்லபகா காந்தியின் *எக்சுபிரசு ராஜா* (2016) படத்தில் வாய்ப்புக் கிடைத்தது. ஆனால் தனிப்பட்ட உடல்நிலை காரணமாக பாட முடியவில்லை. இவர் *கிருஷ்ணார்ஜுன யுத்தம்* (2018) திரைப்படத்தில் "தாரி சூடு" மூலம் அறிமுகமானார். இது பின்னர் இவரது இசைவாழ்க்கையின் திருப்புமுனையாக அமைந்தது.

## இசைத் தொகுப்பு

## திரைப்படவியல்

### தொலைக்காட்சி

## விருதுகள் மற்றும் பரிந்துரைகள்

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:இந்திய நாட்டுப்புறப் பாடகர்கள்
பகுப்பு:வாழும் மக்கள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
சங்கபாலி அருணா

**சங்கபாலி அருணா லோகிதாட்சி** (*Sanghapali Aruna Lohitakshi*) என்றும் அழைக்கப்படும் சங்கபாலி அருணா, இந்தியாவைச் சேர்ந்த மனித உரிமை ஆர்வலர் ஆவார். இவர் தலித் பெண்களின் உரிமைகள் குறித்த தனது பணிக்காக நன்கு அறியப்பட்டவர். மேலும், முக்தி திட்டத்தின் நிர்வாக இயக்குநராக உள்ளார்.

## வாழ்க்கை
அருணா 19 அக்டோபர் 1979 அன்று இந்தியாவின் ஆந்திரப் பிரதேசத்தின் விசாகப்பட்டினத்தில் ஒரு தலித் சமூகத்தில் பிறந்தார். இவர் புது தில்லி, ஜவகர்லால் நேரு பல்கலைக்கழகத்தில் மொழியியலில் முனைவர் பட்டம் பெற்றார். அங்கு அருணா பிர்சா அம்பேத்கர் பூலே மாணவர் சங்கத்தின் நிறுவனர் உறுப்பினராக இருந்தார். மேலும், தலித் வரலாற்று மாதத்தின் அமைப்பாளராகவும் இருந்தார்.

## செயல்பாடுகள்
2014 ஆம் ஆண்டில், அருணா ‘தலித் மகிளா சுவபிமான் யாத்திரை’யின் (தலித் மகளிர் சுயமரியாதை சுற்றுப்பயணம்) ஒரு பகுதியாக இருந்தார். சாதி அடிப்படையிலான வன்முறை குறித்த விழிப்புணர்வை ஏற்படுத்த இந்தியா முழுவதும் பயணம் செய்தார். மேலும் 2015 ஆம் ஆண்டில் தலித் பெண்கள் போர்ப் பிரச்சாரத்தின் ஒரு பகுதியாக இருந்தார். ஐதராபாத்து பல்கலைக்கழகத்தில் தலித் மாணவரான ரோகித் வேமுலாவின் தற்கொலை தற்கொலை செய்து கொண்டது இந்தியாவின் பல்வேறு பல்கலைக்கழக வளாகங்களில் பரவலான போராட்டங்களைத் தூண்டியது. மேலும் இந்தியாவில் தலித்துகள் மற்றும் தாழ்த்தப்பட்ட சாதிகளுக்கு எதிரான பாகுபாடு காட்டப்படுவதாகக் கூறப்படும் ஒரு வழக்காக பரவலான ஊடக கவனத்தைப் பெற்றது. இந்தச் செயல்களில் அருணா தொடர்ச்சியாக செயல்பட்டார்.

2018 ஆம் ஆண்டு நிலவரப்படி, அருணா முக்தி திட்டத்தின் நிர்வாக இயக்குநராக உள்ளார். இது தன்னை “தெற்காசியாவில் சாதிய பாகுபாட்டை முடிவுக்குக் கொண்டுவருவதற்காக திறந்தவெளி மற்றும் பங்கேற்பு புதுமைக்கான வாக்குறுதியின் மூலம் பாடுபடும் தலித் பகுஜன் ஆதிவாசி பெண்கள், பாலின இணக்கமற்றவர்கள் மற்றும் திருநங்கைகள் தலைமையிலான தொடக்க நிறுவனம் ”என்று விவரிக்கிறது. இந்தியன் எக்சுபிரசின்படி, அருணா தலித், பகுஜன், ஆதிவாசி மற்றும் முஸ்லிம் சமூகங்களிடையே எண்ணிம முறை கல்வியறிவில் பணியாற்றுகிறார்.

தனது பணியை அருணா இவ்வாறு விவரித்து எழுதுகிறார்:

## சர்ச்சை
2018 ஆம் ஆண்டில், அருணா டுவிட்டரின் தலைமை நிர்வாக அதிகாரி ஜேக் டோர்சியுடன் புதுதில்லியில் நடந்த ஒரு சந்திப்பின் போது "சாதி நிறவெறிக்கு முற்றுப்புள்ளி வைக்கவும்" மற்றும் "பிராமண ஆணாதிக்கத்தை உடைக்கவும்" என்று இரண்டு துண்டு சுவரொட்டிகளை கொடுத்தபோது சர்ச்சைக்குள்ளானார். "பிராமண ஆணாதிக்கத்தை உடைக்கவும்" என்று சுவரொட்டியை ஏந்தியிருந்த ஒரு குழுவுடன் சேர்ந்து டோர்சி புகைப்படம் எடுத்துக்கொண்டார். சுவரொட்டியை வைத்ததற்காக டோர்சி பின்னர் விமர்சிக்கப்பட்டார். பின்னர், டுவிட்டர் இந்தியா அவரது சார்பாக மன்னிப்பு கோரியது.

## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:தலித் சிந்தனையாளர்கள்
பகுப்பு:இந்திய மனித உரிமைச் செயற்பாட்டாளர்கள்
சி. கே. துர்கா

**சி. கே. துர்கா** (*C. K. Durga*) ஓர் இந்திய அறுவை சிகிச்சை நிபுணரும் புற்றுநோயியல் நிபுணரும் ஆவார். இவர் மார்பகப் புற்றுநோய் அறுவை சிகிச்சை நுட்பத்தை உருவாக்கினார். இது ஒரே நேரத்தில் புற்றுநோயை அகற்றி, நோயாளியின் சொந்தத் திசுக்களைப் பயன்படுத்தி மார்பகத்தை மறுகட்டமைக்கிறது. இது உலகளவில் அறுவை சிகிச்சை நிபுணர்களால் பரவலாக ஏற்றுக்கொள்ளப்பட்டுள்ளது. பெண்களின் ஆரோக்கியத்திற்கான இவருடைய பங்களிப்புகளுக்காக, குறிப்பாக மார்பகப் புற்றுநோய் குறித்த இவரது விரிவான ஆராய்ச்சிக்காக இவர் நன்கு அறியப்படுகிறார்.

இந்திய அரசால் வழங்கப்படும் இந்தியாவின் மிக உயர்ந்த பெண்களுக்கான விருதான நாரி சக்தி புரஸ்கார் விருதை 2018-ஆம் ஆண்டு துர்க்காப் பெற்றார்.

## வாழ்க்கை மற்றும் தொழில்
துர்கா தனது இளநிலை மருத்துவம் மற்றும் அறுவையியல் பட்டம் பெற்ற பின்னர் 1981-இல் தனது முதுநிலை (அறுவை சிகிச்சை) படிப்பினை முடித்தார். இவர் டாக்டர் ராம் மனோகர் லோகியா மருத்துவமனையில் மூத்த மருத்துவராகத் தனது வாழ்க்கையைத் தொடங்கினார். பின்னர் 1987-இல் ஒரு புற்றுநோய் நிபுணரானார். தற்போது,  இவர் சண்டிகரில் உள்ள மருத்துவக் கல்வி மற்றும் ஆராய்ச்சி முதுநிலை நிறுவனத்தில் அறுவை சிகிச்சைப் பேராசிரியராகப் பதவி வகிக்கிறார். மேலும் புது தில்லியில் உள்ள டாக்டர் ராம் மனோகர் லோகியா மருத்துவமனையில் அறுவை சிகிச்சைத் துறையின் ஆலோசகராகவும் தலைவராகவும் பணியாற்றுகிறார். இவர் *இந்திய அறுவை சிகிச்சை ஆய்விதழின்* இணை ஆசிரியராகவும் பணியாற்றுகிறார். மேலும் 2018 முதல் தில்லியைச் சேர்ந்த இந்திய அறுவை சிகிச்சை நிபுணர்கள் சங்கத்தின் பொதுக்குழு உறுப்பினராகவும் உள்ளார்.

2017-ஆம் ஆண்டில், இந்திய அறுவை சிகிச்சை நிபுணர்கள் சங்கத்தின் தில்லி பிரிவின் தலைவராக துர்கா தேர்ந்தெடுக்கப்பட்டார். அதே ஆண்டு இந்திய அறுவை சிகிச்சை நிபுணர்கள் சங்கத்தால் சிறந்த மாநில பிரிவு விருதைப் பெற்றார். புற்றுநோய் ஆராய்ச்சியில் ஏராளமான மாணவர்களுக்கு இவர் வழிகாட்டியுள்ளார். புற்றுநோய் நோயாளிகளின் வாழ்க்கைத் தரத்தை மேம்படுத்துவதற்காக வடிவமைக்கப்பட்ட விழிப்புணர்வு திட்டங்களை நடத்தியுள்ளார்.

## மேற்கோள்கள்

## வெளி இணைப்புகள்

* சி.கே. துர்கா - நாரி சக்தி விருது பெற்றவர் ( மகளிர் மற்றும் குழந்தைகள் மேம்பாட்டு அமைச்சகத்தால் வெளியிடப்பட்ட காணொளி)

பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
பகுப்பு:இந்தியப் புற்றுநோயியலாளர்கள்
ஜிம்மி மோசஸ்

**சிம்மி மோசசு சானுமாலா** (ஆங்கிலம்:*Jimmy Moses Janumala*) என்பவர் ஒரு இந்திய நடிகர், பின்னணிப் பாடகர், நகைச்சுவை நடிகர் மற்றும் மும்பையைச் சேர்ந்த மேடைச் சிரிப்புரைக் கலைஞர் ஆவார். இவர் நகைச்சுவை நடிகர் சானி லீவரின் இளைய சகோதரராவார். சிம்மி லீவர் இருபது ஆண்டுகளுக்கும் மேலாக நகைச்சுவை செய்து வருகின்றார், மேலும் முப்பதுக்கும் மேற்பட்ட நாடுகளில் சுமார் நான்காயிரத்துக்கும் மேற்பட்ட நிகழ்ச்சிகளை நடத்தியுள்ளார்.

## மேற்கோள்கள்

## வெளியிணைப்புகள்
* 

பகுப்பு:இந்தியத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:ஆந்திரப் பிரதேச மக்கள்
பகுப்பு:பிரகாசம் மாவட்ட நபர்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:1965 பிறப்புகள்
தேகு, புனே

**தேகு** (*Dehu*), இந்தியாவின் மகராட்டிரம் மாநிலத்தில் உள்ள புனே மாவட்டம், ஹவேலி தாலுகாவில் அமைந்த ஒரு பேரூராட்சி ஆகும். இது புனே நகரத்திற்கு வடக்கே 29.5 கிலோ மீட்டர் தொலைவில் அமைந்துள்ளது. பாண்டுரங்க விட்டலரின் பக்தரான துக்காராம் பிறந்த ஊராகும். தேகு நகரத்தில் கிருஷ்ணர் கோயிலும், துக்காராமின் சமாதி மற்றும் சன்னதியும் உள்ளது. ஆண்டுதோறும் ஆடி மாதத்தில் துக்காரமின் பல்லக்கு, தேகுவிலிருந்து பண்டரிபுரம் விட்டலர் கோயில் வரை ஊர்வலமாகச் செல்லும். இது இந்திராணி ஆற்றின் கரையில் உள்ளது. இதனருகில் தேகு ரோடு கண்டோன்மென்ட் அமைந்துள்ளது. 

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 1,381 வீடுகள் கொண்ட தேகு பேரூராட்சியின் மக்கள் தொகை 6,133 ஆகும். அதில் 3,178 ஆண்கள், 2,955 பெண்கள் உள்ளனர்.பாலின விகிதம் 1,000 ஆண்களுக்கு 930 பெண்கள் வீதம் உள்ளனர். சராசரி எழுத்தறிவு 88.64 ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 26.22%, 0.93%  ஆக உள்ளனர். இந்நகர மக்களில் இந்து சமயத்தினர் 80.06%, இசுலாமியர் 8.09%, சமணர்கள் 0.46%, கிறித்தவர்கள் 1.03%, சீக்கியர்கள் 0.46%, பிறர் 0.12% ஆக உள்ளனர்

## மேற்கோள்கள்

பகுப்பு:புனே மாவட்டத்திலுள்ள ஊர்களும் நகரங்களும்
அமானா வங்கி

**அமானா வங்கி** (*Amana Bank*)இலங்கையில் காணப்படும் பிரதானமான முன்னணி வங்கிகளில் ஒன்றாகக் கருதப்படுகிறது. இவ்வங்கியானது பெரும்பாலும் இஸ்லாமிய அடிப்படை விழுமியப்பண்புகளையும் இஸ்லாமிய நெறிமுறைகளையும் பண்பாடுகளையும் நடைமுறையில் கடைப்பிடிக்கின்றது. அமானா வங்கி இஸ்லாமிய கோட்பாடுகளை பின்பற்றினாலும் இவ்வங்கியானது இன மத மொழி வேறுபாடுகள் பாகுபாடுகள் அன்றி இலங்கையில் வாழும் பலதரப்பட்ட மக்களினுடைய அடிப்படை வசதிகளை நிறைவேற்றுவதில் திடசங்கட்பம் பூண்டுள்ளது. முழு அளவிலான முழு நேர அடிப்படையில் இசுலாமியச் சட்ட முறைமையினை அமானா வங்கி பின்பற்றுகின்றது. முழு அளவிலான முழு நேர அடிப்படையில் வங்கி செயல்பாடுகளினை இஸ்லாமிய வங்கி கோட்பாடுகளுக்கும் தத்துவங்களுக்கும் அமைவாக நடைமுறையில்  அமுல்படுத்தும்  உரிமம் பெற்ற ஒரே வர்த்தக வங்கியாக அமானா வங்கி இலங்கையில் திகழ்கின்றது. அமானா வங்கி வட்டி அடிப்படையிலான வங்கி நடவடிக்கைகளை அங்கீகரிக்காத வங்கியாக இருக்கின்றமை குறிப்பிடத்தக்க அம்சமாகும். 

அமானா வங்கியானது இஸ்லாமிய விதிமுறைகளுக்கு கட்டுப்பட்டு தங்களுடைய வங்கி செயல்பாடுகளை வாடிக்கையாளர்களுக்கு ஏற்ற முறையில் நிறைவேற்றுகின்றது. இதனால் தான் அமானா வங்கி வட்டி கொள்கையினை பின்பற்றுவதில்லை அதற்கு மாறாக இலாபம் அடிப்படையிலான வங்கி சேவைகளை வாடிக்கையாளர்களுக்கு அளிக்கின்றது. கடனடிப்படையில் வங்கி சேவைகள் பெரும்பாலும் இயங்குகின்ற காலகட்டத்தில் அமானா வங்கியானது நேரடியாக வாடிக்கையாளர்களுக்கு கடனை பணமாக தருவதில்லை. அதற்கு பதிலாக வாடிக்கையாளருக்கு குறிப்பிட்ட வியாபாரியிடம் சென்று குறிப்பிட்ட கடனில் வாங்க முனையும் நோக்கில் வாடிக்கையாளர் ஒருவர் இருப்பாராயின் அவர் அந்த வியாபாரியிடம் பற்றுச்சீட்டினை பெற்றுக்கொண்டு அதனை அமானா வங்கி கிளையினுடாக குறிப்பிட்ட சேவையினை பெற்றுக்கொள்ள கூடியதாக இருக்கின்றது. அமானா வங்கி குறிப்பிட்ட தொகையினை அக்குறிப்பிட்ட வியாபாரிக்கு செலுத்தி தம்மை நாடி வந்த வாடிக்கையாளருக்கு தேவையான பொருளினை அல்லது சேவையினை பெற்றுக்கொடுக்கிறது. அப்போது அதனை அமானா வங்கி வியாபாரிக்கு கொடுத்த தொகையினை விட சற்று அதிகமான விலையில் அப்பொருளினை வாடிக்கையாளருக்கு விற்பனை அடிப்படையில் இலாபம் ஈட்டும் முறையில் அளிக்கின்றது. இவ்வாறு தான் அமானா வங்கி கடனடிப்படையில் வாடிக்கையாளர்களின் தேவைகளை பூர்த்தி செய்கின்றது. 

அமானா வங்கி இலங்கையில் ஏறத்தாழ முப்பத்தி நான்கு இடங்களில் கிளைகளை கொண்டுள்ளது. பெரும்பாலும் முஸ்லீம் மக்கள் செறிந்து வாழும் இடங்களில் அமானா வங்கியின் கிளைகள் அமையப்பெற்றுள்ளன. அமானா வங்கியானது கொழும்பு, காலி, நீர்கொழும்பு, புத்தளம், மாவனெல்ல, அனுராதபுரம், கதுருவெல, சம்மாந்துறை, கிண்ணியா, ஏறாவூர், நிந்தவூர், கல்முனை, காத்தான்குடி, மாத்தளை, கடுகஸ்தோட்டை, இரத்தினபுரி, கண்டி, பதுளை,  குருணாகல், அக்கரைப்பற்று ஆகிய இடங்களில் அமைந்துள்ளன.

## மேற்கோள்கள்

பகுப்பு:இலங்கையின் வங்கிகள்
வோர்லி சட்டமன்றத் தொகுதி

**வோர்லி சட்டமன்றத் தொகுதி (**Worli Assembly constituency) மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும்.இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.

## சட்டமன்ற உறுப்பினர்கள்
}" |
|சிவ சேனா (உத்தவ் பாலசாகேப் தாக்கரே)
|-
|}

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
புஷ்பமாலா என்.

**புஷ்பமாலா என்.** (Pushpamala N.) (பிறப்பு 1956) இந்தியாவின் பெங்களூரைத் தளமாகக் கொண்ட ஒரு ஒளிப்படவியல் மற்றும் காட்சிக் கலைஞர் ஆவார்.

பெங்களூரில் பிறந்த புஷ்பமாலா, முறையாக ஒரு சிற்பியாகப் பயிற்சி பெற்றார், இறுதியில் கதை சொல்லும் உருவகப்படுத்துதலில் தனது ஆர்வத்தை ஆராய புகைப்படம் எடுத்தலுக்கு மாறினார். புஷ்பமாலா “சமகால இந்திய கலையின் மிகவும் பொழுதுபோக்கு கலைஞர்” என்று குறிப்பிடப்படுகிறார். இவரது படைப்புகள் செயல்கள் மூலம் உருவாக்கப்பட்ட ஒரு கலைப்படைப்பை புகைப்படம் எடுத்தல் என்று விவரிக்கப்பட்டுள்ளன. ஏனெனில் இவர் தனது சொந்த படைப்புகளில் தன்னை ஒரு மாதிரியாக அடிக்கடி பயன்படுத்துகிறார். இவர் தனது வலுவான பெண்ணியப் பணிக்காகவும், நம்பகத்தன்மையை நிராகரித்ததற்காகவும், பல யதார்த்தங்களைத் தழுவியதற்காகவும் அறியப்படுகிறார். இந்தியாவில் கருத்தியல் கலையின் முன்னோடிகளில் ஒருவராகவும், பொருள் மற்றும் மொழியில் பெண்ணிய சோதனைகளில் முன்னணி நபராகவும் அறியப்படுகிறார். மேலும், சிற்பம், கருத்தியல் புகைப்படம் எடுத்தல், காணொளி மற்றும் செயல்திறன் ஆகியவற்றில் இவரது பணிகள் இந்தியாவில் கலை நடைமுறையில் ஆழமான தாக்கத்தை ஏற்படுத்தியுள்ளது.

## ஆரம்பகால வாழ்க்கை மற்றும் கல்வி
புஷ்பமாலா என். கருநாடகாவின் பெங்களூரில் பிறந்தார். 1977 ஆம் ஆண்டில் பெங்களூர் பல்கலைக்கழகத்தில் பொருளாதாரம், ஆங்கிலம் மற்றும் உளவியலில் இளங்கலை பட்டம் பெற்றார், அங்கு பெங்களூரைச் சேர்ந்த இந்தியக் கலைஞரான பாலன் நம்பியாரின் கீழ் படித்தார். பின்னர் இவர் வடோதரா மகாராஜா சாயாஜிராவ் பல்கலைக்கழகத்தின் நுண்கலை பீடத்தில் சிற்பம் பயின்றார். அங்கு 1982 இல் இளங்கலை மற்றும் 1985 இல் முதுகலைப் பட்டம் பெற்றார். பரோடாவில், சிற்பி இராகவ் கனேரியா, புபன் காகர் மற்றும் கே. ஜி. சுப்ரமணியன் போன்ற கலைஞர்களின் படைப்புகள் இவரது ஆரம்பகால தாக்கங்களில் சிலவாக இருந்தனர்.

## கண்காட்சிகள்
சிற்பியாகப் பயிற்சி பெற்ற புஷ்பமாலாவின் முதல் தனி கண்காட்சி 1983 ஆம் ஆண்டில் பெங்களூரில் உள்ள வெங்கடப்பா கலைக்கூடத்தில் நடைபெற்றது. இவர் தனது ஆரம்பகால படைப்புகளில் சுடுமண் மற்றும் காகிதத்தால் செய்யப்பட்ட பொருட்களைப் பயன்படுத்தினார். மேலும் 1985 ஆம் ஆண்டில் புதுதில்லியில் விவான் சுந்தரம் தொகுத்த 'ஏழு இளம் சிற்பிகள்' என்ற  கண்காட்சியில் பங்கேற்றார். பாபர் மசூதி இடிப்பு மற்றும் அதன் பின்னர் ஏற்பட்ட வகுப்புவாத வன்முறை, குறிப்பாக மும்பை கலவரங்கள் குறிப்பாக 1992-93 இல் பம்பாய் கலவரம், 1994 ஆம் ஆண்டு இந்தியாவின் மும்பையில் உள்ள கேலரி கெமால்டில் காட்சிப்படுத்தப்பட்ட இவரது நிகழ்ச்சியான 'அகழ்வாராய்ச்சிகள்' க்கு பெரிதும் உத்வேகம் அளித்தது. இந்தத் திட்டம் சமகால வரலாற்றை ஒரு தொல்லியல் தளமாக பார்க்க முயன்றது.

தேசிய திரைப்பட விருது (1984), இந்தியாவின் ஆறாவது ட்ரையன்னேலில் தங்கப் பதக்கம் (1986), சார்லஸ் வாலஸ் அறக்கட்டளையின் சக கூட்டாளி (1986) மற்றும் இந்திய மனிதவள மேம்பாட்டு அமைச்சகத்தின் மூத்த சகா (1995–97), மற்றும் இந்திய கலை அறக்கட்டளையின் கலை ஒத்துழைப்பு மானியம் (2000) உள்ளிட்ட பல விருதுகளைப் பெற்றுள்ளார்.

## மேற்கோள்கள்

## வெளி இணைப்புகள்
*More information and images from the Saatchi Gallery

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:இந்திய ஓவியர்கள்
பகுப்பு:இந்தியப் புகைப்படக்கலைஞர்கள்
மால்டா தீவு

**மால்டா தீவு** (*Malta island*), மத்தியத் தரைக் கடலில் உள்ள மால்ட்டா நாட்டில் அமைந்துள்ளது. இது 5 தீவுக் கூட்டங்களைக் கொண்டது. அதில் முக்கிய மூன்ரு தீவுகள் பிபா தீவு, புனித பவுல் தீவு மற்றும் மனோயில் தீவு  ஆகும்.  மால்டா தீவு 246 சதுர கிலோ மீட்டர் பரப்பளவும், 197 கிலோ மீட்டர் நீளமுள்ள கடற்கரையும் கொண்டது. இத்தீவில் வாழும் மக்கள் மால்தியர்கள் ஆவார். 
## அமைவிடம்
மத்தியத் தரைக் கடலில்  அமைந்த மால்டா தீவு,  தெற்கு ஐரோப்பாவில் உள்ள இத்தாலி நாட்டிற்கு தெற்கிலும், ஆப்பிரிக்காவில்  லிபியா நாட்டின் வடக்கிலும் அமைந்துள்ளது. இதன் அருகே வடக்கே 245 கிலோ மீட்டர் தொலைவில் இத்தாலி நாடின் சிசிலி தீவு உள்ளது.

## புவியியல்

மத்தியத் தரைக் கடலில் அமைந்த [ மால்டா தீவுக் கூட்டங்கள் குன்றுகளும், சமதள நிலப்பரப்பும் கொண்டது. இத்தீவு 197 கிலோ மீட்டர் நீளமுள்ள கடற்கரையும் கொண்டது.மால்டா தீவுக்கள் ஆப்பிரிக்க-யூரேசியா  கண்டத்தட்டுகளின் மண்டலங்களுக்கு இடையே அமைந்துள்ளது.
மால்டா தீ*வுக்கூட்டத்தில் பல [[வளைகுடா]]க்கள் உள்ளதால், இயற்கையான துறைமுகங்கள். அமைந்துள்ளது. மால்டா தீவுக் கூட்டத்தில்  உயரமான தா மெஜ்ரெக்* மலை  உயரம் கொண்டது. இத்தீவுகளில்  பருவ மழைக் காலங்களில்  ஆறுகளில் நீர் பாய்கிறது.

## தட்ப வெப்பம்
மால்டா தீவு கோப்பென் காலநிலை வகைப்பாடு கொண்டது.மிதமான குளிர்காலமும்; கடும் கோடைக்காலும் கொண்டது.

## இதனையும் காண்க
* கண்டிஜா
* கோசோ
* மால்டாவின் பெருங்கற்றூண் கோவில்கள்
* மால்திய மொழி
* வல்லெட்டா

## மேற்கோள்கள்

பகுப்பு:மால்ட்டா
பகுப்பு:நடுநிலக் கடல் தீவுகள்
வெலியா விடால்

**வெலியா விடால் ரோமெரோ** (*Velia Vidal Romero*) (பிறப்பு: நவம்பர் 5,1982) ஓர் கொலம்பிய ஆர்வலரும், எழுத்தாளரும், வாசிப்பு ஊக்குவிப்பாளரும் மற்றும் கலாச்சார மேலாளரும் ஆவார். இவர் மோட்டே கலாச்சாரக் கல்வி நிறுவனத்தின் இயக்குநராகவும், *பிளெக்கோ* (சோகோ வாசிப்பு மற்றும் எழுத்துத் திருவிழா) என்ற அமைப்பின் நிறுவனராகவும் உள்ளார்.

## வாழ்க்கை வரலாறு.
விடால் , ஆன்டியோகுயா பல்கலைக்கழகத்தில் சமூக தொடர்பு அறிவியல் பயின்றார், நிர்வாக உயர் பள்ளியில் சமூக மேலாண்மையில் நிபுணத்துவம் பெற்றார்.

விடால் சுற்றுச்சூழல் மற்றும் கலாச்சார பிரச்சினைகள் குறித்து பொது நிர்வாகத்தில் பணியாற்றியுள்ளார். இவர் கொரிஜிமென்டோ டி சான் கிறிஸ்டோபலின் பெர்னாண்டோ போடெரோ நூலக பூங்காவின் இயக்குநராக இருந்தார். மெடலின் நகரத் தந்தை அலுவலகத்தில் தொலைக்காட்சித் தொகுப்பாளராகவும் தொடர்பாளராகவும் இருந்தார். இவர் காம்பியோ இதழில் ஒரு கட்டுரையாளராக உள்ளார். மேலும், பிரித்தானிய அருங்காட்சியகத்தின் கூட்டு முயற்சியான "டிரிப்யூட்டரீஸ்" திட்டத்தின் ஆராய்ச்சியாளர் ஆவார்.

விடால் சோக்கோ துறை வாசிப்பு மற்றும் கல்வியறிவை ஊக்குவிக்கும் ஒரு சமூக திட்டமான மோட்டேட் என்ற அமைப்பை நிறுவினார். மோட்டேட் என்பது கொலம்பியாவில் உள்ள சோகோ பகுதியில் அமைந்துள்ள சோகோனா கலாச்சாரத்தை நியாயப்படுத்தும் நடவடிக்கைகள் மூலம் விமர்சன சிந்தனையின் வளர்ச்சியை ஊக்குவிக்கும் ஒரு கலாச்சார நிறுவனமாகும். இந்த முயற்சி சுமார் 1,500 குடும்பங்களுக்கு உதவுகிறது. மேலும், ஐந்து சுற்றுப்புறங்களில் இருக்கும் ஏழைக் குழந்தைகள் மற்றும் இளம் பருவத்தினருடன் வாசிப்பு சங்கங்கள் மூலம் வாசிப்பை ஊக்குவிக்கிறது.

2018 முதல், விடால் ஆண்டுதோறும் *பிளெக்கோ* வை (சோகோ வாசிப்பு மற்றும் எழுத்துத் திருவிழா) ஏற்பாடு செய்து வருகிறார். இதில் 10,000 க்கும் மேற்பட்ட மக்கள் பங்கேற்கிறார்கள். சமத்துவமின்மை மற்றும் இனவெறிக்கு எதிரான ஆர்வலராக இவரது பணி சர்வதேச அளவில் அங்கீகரிக்கப்பட்டுள்ளது.

## விருது

2022 ஆம் ஆண்டில், விடால் பிபிசியின் உத்வேகமளிக்கும் 100 பெண்களில் ஒருவராக பட்டியலிடப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1982 பிறப்புகள்
நெஜ்லா இஷ்க்

**நெஜ்லா இஷ்க்** (Nejla Işık) துருக்கியைச் சேர்ந்த ஓர் சுற்றுச்சூழல் ஆர்வலரும் மற்றும் சமூகத் தலைவரும் ஆவார். இவர் அக்பெலன் காட்டில் காடழிப்பை தடுக்கும் முயற்சிகளில் ஈடுபட்டுள்ளார். 2024 இல் முக்லா மாகாணத்தில் உள்ள மிலாஸ் நகராட்சி மற்றும் மாவட்டத்தின் இகிஸ்கோய் என்ற பகுதியின் தலைவராகத் தேர்ந்தெடுக்கப்பட்டார். மேலும், சுற்றுச்சூழல் வாதத்தில் இவரது பங்கிற்காக சர்வதேச அளவில் அங்கீகரிக்கப்பட்டார்.

## தொழில் வாழ்க்கை
நெஜ்லா இஷ்க், இகிஸ்கோயில் பகுதியில் சுற்றுச்சூழல் ஆர்வலராகவும் சமூகத் தலைவராகவும் உருவெடுத்தார்.கெமர்கோய் அல்லது யெனிகோய் போன்ற அருகிலுள்ள மின் உற்பத்தி நிலையங்களுக்கு வழங்குவதற்காக விவசாயம் மற்றும் வனத்துறை அமைச்சகத்தால் நிலக்கரி சுரங்க நடவடிக்கைகளுக்காக ஒதுக்கப்பட்ட அக்பெலன் வனத்தின் காடழிப்புக்கு எதிரான போராட்டத்தில் இவர் ஈடுபட்டார். அக்பெலன் எதிர்ப்பு  2017 ஆம் ஆண்டில் தொடங்கியது. ஏனெனில் சுரங்கத் திட்டங்களை விரிவுபடுத்துவதன் மூலம் காடு அச்சுறுத்தல்களை எதிர்கொண்டது.

2019 ஆம் ஆண்டில், ஐஷ்க், மற்ற ஆர்வலர்களுடன் சேர்ந்து, காடழிப்பைத் தடுக்க ஒரு கண்காணிப்பைத் தொடங்கினார். இவர்களின் முயற்சிகளில் சட்ட நடவடிக்கை மற்றும் எதிர்ப்புகளும் அடங்கும். 2023 வாக்கில், இந்த இயக்கம் அதிகாரிகள் மற்றும் சுரங்க நிறுவனத்துடன் அபராதம் மற்றும் பிற தடுப்பு நடவடிக்கைகள் உட்பட கடுமையான மோதல்களை சந்தித்தது . இந்தப் போராட்டங்களைத் தொடர்ந்து, 2024ஆம் ஆண்டு நீதிமன்றத் தீர்ப்பு மேலும் சுரங்கப் பணிகளுக்காக நிலத்தை பறிமுதல் செய்வதற்கான திட்டங்களை ரத்து செய்தது.

மார்ச் 31,2024 அன்று, இகிஷ்கோயின் தலைவராக இஷ்க் தேர்ந்தெடுக்கப்பட்டார். தனது போட்டி வேட்பாளரை விட 22 வாக்குகள் அதிகம் பெற்று வென்றார். அந்தப் பகுதியை அச்சுறுத்தும் சுரங்கத் திட்டங்களை எதிர்ப்பதில் இவர் கொண்டிருந்த அர்ப்பணிப்பால் உந்தப்பட்டு இவரது வேட்புமனுவை இவர் முன்னர் தலைமை தாங்கிய இகிஸ்கோய் சுற்றுச்சூழல் குழு ஆதரித்தது. உள்ளூர் இயற்கை மற்றும் கலாச்சார வளங்களைப் பாதுகாப்பதற்காக வாதிடும் பொது உரைகள் உட்பட, தொடர்ச்சியான செயல்பாடுகளால் இவரது தலைமை குறிக்கப்பட்டுள்ளது..

டிசம்பர் 2024 இல், காலநிலை முன்னோடிகள் பிரிவின் கீழ் பிபிசியின் உத்வேகமளிக்கும் "2024 இன் 100 பெண்களில்" ஒருவராக இவர் பெயரிடப்பட்டார். அக்பெலன் காடுகளைப் பாதுகாப்பதற்கான இவரது ஐந்து ஆண்டு போராட்டத்தையும், பெருநிறுவன எதிர்ப்பை எதிர்கொண்டு இவரது பின்னடைவையும் இந்த பட்டியல் எடுத்துக்காட்டுகிறது.

## சொந்த வாழ்க்கை
2024 ஆம் ஆண்டு நிலவரப்படி, இஷ்க் 20 வயதில் இரண்டு குழந்தைகளின் தாயாக இருக்கிறார். இவரது குடும்பத்தினர் தொடர்ந்து அக்பெலன் காடழிப்பு எதிர்ப்பில் தீவிரமாக பங்கேற்று வருகின்றனர். இதில் 80 களில் உள்ள பழைய தலைமுறை உறுப்பினர்கள் உட்பட.

## மேற்கோள்கள்

பகுப்பு:CS1 Turkish-language sources (tr)
பகுப்பு:வாழும் மக்கள்
தடயவியல் ஒளிப்படவியல்

**தடயவியல் ஒளிப்படவியல்** *(Forensic photography)*; என்பது ஒரு குற்றம் நடந்த இடத்தில் காணக்கூடிய பல்வேறு அம்சங்களின் காட்சி ஆவணங்களைக் குறிக்கலாம். இதில் குற்றம் நடந்த இடத்தில் காணப்படும் அல்லது ஏற்கனவே ஒரு ஆய்வகத்தில் செயலாக்கப்பட்ட உடல் ஆதாரங்கள் ஆகியவை அடங்கும். பொதுவாக குற்றவியல் ஒளிப்படக் கலைஞர்கள் ஒவ்வொரு படத்தையும் படம்பிடிப்பதற்கு ஒரு குறிப்பிட்ட நோக்கத்தைக் கொண்டிருப்பதால், தடயவியல் ஒளிப்படவியல் ஒளிப்படத்தின் பிற வகைகளிலிருந்து வேறுபடுகிறது.இதன் விளைவாக, தடயவியல் ஆவணங்களின் தரமானது விசாரணையின் முடிவைத் தீர்மானிக்கக்கூடும்; நல்ல ஆவணங்கள் இல்லாத நிலையில், என்ன நடந்தது அல்லது நடக்கவில்லை என்பதை புலனாய்வாளர்கள் முடிவு செய்ய முடியாமல் போகலாம். 

குற்றக் காட்சிகளில், பாதிக்கப்பட்டவர்களின் காட்சிகளுடன், சந்தேக நபர்களை பாதிக்கப்பட்டவர்களுடன் தொடர்புபடுத்த அல்லது இணைக்கப் பயன்படும் முக்கிய பௌதீக ஆதாரங்களாக இருக்கலாம். தடவியல் பரிமாற்றக் கொள்கை, இந்த ஆதாரங்களின் உறவுகளைத் தீர்மானிக்க உதவும் ஒரு முக்கிய கருத்தாகும். குற்றச் சம்பவங்களை ஏன் விசாரிக்கப்பட வேண்டும் என்பதற்கான அடிப்படைக் கொள்கை இதுதான். குற்றம் நடந்த இடத்தில் காணப்படும் எதையும், வழக்குடன் தொடர்புடையதாக இருக்கும் வரை, உடல் அல்லது பொருள் ரீதியான ஆதாரமாகப் பயன்படுத்தலாம். அதனால்தான் குற்றம் நடந்த இடத்தின் ஆவணப்படுத்தலும், அதன் உண்மையான வடிவத்தில் உள்ள உடல் ரீதியான ஆதாரங்களும் விசாரணையின் விளக்கத்திற்கு தடயவியல் ஒளிப்படம் முக்கியமாகும்.

குற்றம் நடந்த இடத்தில் ஒரு நிபுணர் பயிற்சியாளர் எடுக்கும் ஒளிப்படம் ஒரு முக்கியமான சான்றாகும், மேலும் அத்தகைய சான்றுகள் சரியான காவல் சங்கிலியைப் பின்பற்ற வேண்டும். ஒரு தடயவியல் ஒளிப்படக் கலைஞரால் குற்றம் நடந்த இடத்தில் எடுக்கப்பட்ட ஒளிப்படங்கள் நீதிமன்ற விசாரணைகளில் குறிப்பிடத்தக்க பங்கை வகிக்கின்றன. தடயவியல் ஒளிப்படம் எடுத்தலை குற்றக் காட்சி ஒளிப்படம் எடுத்தல் என்றும் அழைக்கலாம். தடயவியல் ஒளிப்படம் எடுத்தல் என்பது தடயவியல் அறிவியலின் ஒரு அம்சமாகும், இது சம்பவ இடத்தின் முந்தைய இருப்பு மற்றும் சம்பவ இடத்தில் காணப்படும் ஆதாரங்களின் வகைகளை ஆவணப்படுத்துகிறது. தடயவியல் ஒளிப்படம் எடுத்தல், சரியாகச் செய்யப்பட்டால், பாதிக்கப்பட்டவருக்கும், சம்பவ இடத்தில் உள்ள உண்மையான நிகழ்வுகளின் சங்கிலிக்கும், சந்தேக நபருக்கும் இடையே ஒரு பாலமாக செயல்படக்கூடிய மிகச்சிறிய விவரங்களை வெளிப்படுத்த முடியும். ஏராளமான வகையில் ஒளிப்பட நுட்பங்கள் உள்ளன, ஆனால் தடயவியல் ஒளிப்படம் எடுத்தல் பல்வேறு வகையான ஒளிப்பட மாறுபாடுகளிலிருந்து தனித்து நிற்கிறது, ஏனெனில், ஒரு தடயவியல் ஒளிப்படக் கலைஞர் ஒரு வெளிப்படையான நோக்கத்திற்காக ஒளிப்படங்களை எடுக்கிறார்.

## இவற்றையும் பார்க்க
* தடய அறிவியல்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
ஓடிலியா மாசுகரெங்காசு

**ஓடிலியா மாசுகரெங்காசு** (*Otilia Mascarenhas*) இந்தியாவைச் சேர்ந்த ஒரு வளைதடிப்பந்தாட்ட  வீராங்கனையாவார். 1960 ஆம் ஆண்டுகளில் இந்திய மகளிர் வளைதடிப்பந்தாட்ட  அணியின் முன்னாள் உறுப்பினராகவும் தலைவியாகவும் இருந்தார். கோவா மாநிலத்தைச் சேர்ந்த இவர் 1973 ஆம் ஆண்டில் அருச்சுனா விருதைப் பெற்றார். எலும்பியல் அறுவை சிகிச்சை நிபுணரான இவர் விளையாட்டு மருத்துவத்திலும் நிபுணராகத் திகழ்ந்தார். தற்பொழுது செருமனி நாட்டின் கொலோன் நகரத்தில் வசிக்கிறார்.

## ஆரம்பகால வாழ்க்கை
ஓடிலியா மாசுகரெங்காசு கோவாவில் பிறந்தார். புனேவில் உள்ள ஆயுதப்படை மருத்துவக் கல்லூரியில் படிக்க புனேவுக்கு குடிபெயர்ந்தார். பின்னர், விளையாட்டு மருத்துவம் படிக்க செருமனி நாட்டுக்குச்  சென்றார். செருமன் இரண்டாம் பிரிவு  முன்னாள் கால்பந்து வீரரான லோதர் பிரன்சுடை திருமணம் செய்து கொண்டார்..

## தொழில்
1971: உலகக் கோப்பை, இந்தியாவுக்கு 8 ஆவது இடம்
1974; உலகக் கோப்பை, பிரான்சு: அரையிறுதி (4வது)

## விருதுகள்
#அருச்சுனா விருது - 1973
# சிவ சத்ரபதி விருது - 1974 
# அகில இந்திய ஆயுதப்படை மருத்துவ சேவைகள் விருது.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் விளையாட்டு வீரர்கள்
பகுப்பு:வளைதடிப் பந்தாட்டக்காரர்கள்
பகுப்பு:அருச்சுனா விருது பெற்றவர்கள்
கூலி (2025 திரைப்படம்)

***கூலி*** (*Coolie*) என்பது ஓர் அதிரடித் தமிழ்த் திரைப்படமாகும். இப்படத்தை லோகேஷ் கனகராஜ் இயக்க இரசினிகாந்து, நாகார்ஜுனா, உபேந்திரா, சத்யராஜ், சுருதி ஹாசன் ஆகியோர் நடித்திருந்தனர். இப்படம் 2023இல் இரசினிகாந்தின் 171ஆவது முன்னணிக் கதாபாத்திரத் திரைப்படமாக அறிவிக்கப்பட்டது.

உலக அளவில் வழக்கமான மற்றும் ஐமேக்சு வடிவங்களில்ஆகத்து 14, 2025 அன்று  வெளியானது.

## கதைச் சுருக்கம்
விசாகப்பட்டினம் துறைமுகத்தில், கடத்தல்காரன் சைமன் சேவியர் தனது துணை தயாளனுடன் (தயாள்) தங்கம் மற்றும் ஆடம்பர கைக்கடிகாரங்களை கடத்தும் தொழிலை நடத்திக்கொண்டிருக்கிறார். சைமனின் மகன் அர்ஜுன் தனது குடும்பத்தின் குற்றத் தொழிலை மறுத்து சுங்க அதிகாரியாகிறார். அதே சமயம் சென்னையில் தேவா என்பவர் விடுதி நடத்தி வருகிறார். தனது நண்பர் இராசசேகர் மர்மமான முறையில் இறந்ததை தேவா விசாரிக்கத் தொடங்குகிறார். அப்பொழுது இராசசேகரின் மகள் பிரீத்தி சிக்கலில் மாட்டுகிறார். பிரீத்தியையும் தேவா காப்பாற்ற முயலுகிறார். இராசசேகர் மரண விசாரணையில் பல சிக்கல்கள் ஏற்பட்டு, தேவா எப்படி சமாளிக்கிறார்? தேவாவின் இளம் வாழ்க்கை எப்படி இருந்தது? போன்ற கேள்விகளுக்கு பதிலாய் படம் நகர்கிறது.

## கதாபாத்திரங்கள்

## இசை

## துணுக்குகள்

இரசினிகாந்தும் சத்தியராஜும் 38 வருடங்கள் பிறகு இப்படத்தில் இணைந்து நடித்தனர். இதற்கு முன்னர் இவர்கள் கடைசியாக இணைந்து நடித்தது 1986இல் வெளிவந்த மிஸ்டர் பாரத் திரைப்படமாகும்.

## விமர்சனங்கள்
இந்து தமிழ் திசை வலைதளத்தில் வந்த விமர்சனத்தில், "மொத்தத்தில் எடுத்துக் கொண்ட கதைக்களம் சிறப்பாக இருந்தாலும், கதை சொல்லப்பட்ட விதத்தில் எதிர்பார்த்த சுவாரஸ்யம் இல்லாததால் ‘சராசரியான’ படம் என்ற அளவிலேயே நின்றுவிடுகிறது. ‘கூலி’. ரஜினியின் சின்ன சின்ன மேனரிசங்களும், சவுபினின் வில்லத்தனமுமே பல இடங்களில் படத்தை காப்பாற்றுகின்றன" என்று எழுதினர்.

தினத்தந்தி வலைதளத்தில் வந்த விமர்சனத்தில் "வழக்கமான பழிவாங்கல் படலம் என்றாலும் புதுமையான திரைக்கதையில் பரபரப்பும், விறுவிறுப்பும் நிறைந்த காட்சிகளைக் கொண்டு ரசிக்கக்கூடிய படமாக இயக்கியுள்ளார் லோகேஷ் கனகராஜ். கூலி - விறுவிறுப்பு" என்று எழுதினர்.

தினமலர் வலைதளத்தில் வந்த விமர்சனத்தில், "இது என் படம், இது என் பாணி, இப்படிதான் எடுப்பேன் என்ற பிடிவாதத்தால் ரசிகர்களிடம் திட்டு வாங்குகிறார். முதற்பாதி பெரிய ஏமாற்றம். படத்தின் நீளமும் அதிகம். ரஜினி ரசிகர்கள் விரும்பும் காட்சிகள், பில்டப், பாடல்கள், காமெடி, வணிக ரீதியிலான காட்சிகள் இல்லாதது இன்னும் ஏமாற்றம். கூலி - ரசிகர்களை மட்டுமல்ல, ரஜினியை கூட ஏமாத்திட்டீங்களே லோகேஷ்" என்று எழுதி  மதிப்பீடுகளை வழங்கினர்.

கல்கி வலைதளத்தில் வந்த விமர்சனத்தில், "தன்னுடைய கடத்தல் உலகில் ரஜினியை நுழைத்து அவருக்காக ஒரு படத்தைத் தர வேண்டும் என்ற முயற்சியில் லோகேஷ் பாதிக் கிணறு மட்டுமே தாண்டி இருக்கிறார். நட்சத்திரப் பட்டாளங்களைச் சேர்க்க இவர் எடுத்துக் கொண்ட முயற்சியில் பெரும்பகுதியைக் கதையைச் செம்மைப் படுத்துவதில் எடுத்துக் கொண்டிருக்கலாம் என்பதே ஒரு சாதாரணச் சினிமா ரசிகனின் ஆதங்கமாக இருக்கும்" என்று எழுதினர்.

## குறிப்புகள்

## மேற்கோள்கள்

## வெளி இணைப்புகள்
* 

பகுப்பு:2025 தமிழ்த் திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லோகேஷ் கனகராஜ் இயக்கிய திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:சுருதி ஹாசன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
மூல வைகை ஆறு

**மூல வைகை ஆறு**, இந்தியாவின் தமிழ்நாட்டின் தேனி மாவட்டம், ஆண்டிப்பட்டி வட்டம்,  கடமலை-மயிலாடும் பாறை ஊராட்சி ஒன்றியத்தில் உள்ள மேற்குத் தொடர்ச்சி மலையில் அமைந்த  வருசநாடு, மேகமலை, வாலிப்பாறை, வெள்ளிமலை, அரசரடி ஆகிய மலைப்பகுதிகளில் மழைக்காலங்களில் உருவாகும் நீரோடைகள்  ஒன்றிணைந்து மூல வைகை ஆறாக  வருசநாடு, மயிலாடும்பாறை, கடமலைக்குண்டு, வாலிப்பாறை, முருக்கோடை, தும்மக்குண்டு, துரைச்சாமிபுரம், கண்டமனுார், அம்மச்சியாபுரம், குன்னூர் வழியாக பாய்ந்து வைகை அணையில் சேர்கிறது.

## இதனையும் காண்க
* தமிழக ஆறுகளின் பட்டியல்

## மேற்கோள்கள்

பகுப்பு:தேனி மாவட்ட ஆறுகள்
நந்தவனம்

**நந்தவனம்** (*Nandhavanam*) என்பது பழங்கால சிவன், திருமால், முருகன் கோயில்களில் காணப்படும் ஒரு தோட்டம் ஆகும். நந்தவனத்தில் பொதுவாக வாசனைமிகு பூச்செடிகள் மட்டுமல்லாது இயல் மரங்கள், மூலிகைச் செடிகள் போன்றவையும் கொண்டதாக இருக்கும். அர்ச்சனை செய்வதற்கு, திருமால் கோயில்களின் நந்தவனத்தில்  கூடுதலாக துளசிச் செடிகளும்,  சிவபெருமான் கோயில்களில் கூடுதலாக வில்வ மரங்களும்  வளர்க்கப்படும். கோயில் தலமரத்தை நந்தவனத்தில் வைத்து வளர்க்கும் வழக்கம் இருந்துள்ளது. நந்தவனத்தில் இருக்கும் புன்னை, இலுப்பை போன்ற மரங்களில் இருந்து கிடைக்கும் விதைகளைக் கொண்டு எண்ணை எடுக்கபட்டு கோயிலில் விளக்கு எரிக்கப் பயன்படுத்தபட்டன. நந்தவனத்தைப் பராமரிக்கவும், நந்தவனத்தில் கிடைக்கும் பூக்களைக் கொய்து, இறைவனுக்கு மாலையாக தொடுப்பதற்கும் *நந்தவனக் குடி*,  பண்டாரம் ஆகிய சமூகத்தவர்களின் கடமையாக இருந்தது. 

பழமையான கோயில்களில் கல்லால் செதுக்கபட்ட பூப்பலகை இருக்கும். நந்தனவனத்தில் கொய்யப்படும் பூக்கள் பூப்பலகையில் கொட்டி, அதைச் சுற்றி அமர்ந்து பூத்தொடுப்பர். கோயில் நந்தவனம் அமைக்க நிலத்தை தானமாக அளித்தற்கு கல்வெட்டுகள்க் குறிப்புகள் உள்ளன. ஒரு பகுதியில் காணப்படும் இயல் தாவரங்களின் பாதுகாப்பகமாக நந்தவனங்கள் இருந்துள்ளன. தெய்வங்களின் பெயரோடு அந்த மரங்களின் பெரரை இணைத்து வேணுவன நாதர், கடம்பவன நாதர், புன்னைவன நாதர், தில்லைக் கூத்தர் என்று அழைக்கும் வழக்கம் உள்ளது.

## புகழ்பெற்ற நந்தவனங்கள்
thumb|பறவைகள் சரணாலயம் தமிழக அரசால் அங்கீகரிக்கப்பட்டுள்ள நந்தவனம் உள்ளிட்ட பகுதிகள்
தாமிரபரணி ஆற்றங்கரையில் அமைந்துள்ள திருப்புடைமருதூர் நாறும்பூநாதர் கோயில் பழமையான நந்தவனத்தில் நூற்றுக்கணக்கான சங்குவளை நாரைகள், கூழைக்கடாக்கள், கொக்குகள் போன்ற பல பறவை இனங்கள் கூடுகட்டி இனப்பெருக்கம் செய்கின்றன. அதுமட்டுமல்லாது ஆயிரக்கணக்கான பழந்திண்ணி வௌவால்கள் இந்த மரங்களில் தங்குகின்றன. இந்த நந்நவனம் 2002 ஆம் ஆண்டு பறவைகள் காப்பகமாக அறிவிக்கபட்டது.

## இதனையும் காண்க
* பூந்தோட்டம்
* பூங்கா
## மேற்கோள்கள்

பகுப்பு:இந்துக் கோயில்கள் பராமரிப்பு செயல்பாடுகள்
பகுப்பு:பூங்காக்கள்
சிங்கராஜா

**சிங்கராஜா** (ஆங்கிலம்: *Singaraja*; இந்தோனேசியம்: *Singaraja*; பாலினியம்: *ᬲᬶᬗᬭᬚ*) என்பது இந்தோனேசியா, வடக்கு பாலியில் உள்ள ஒரு துறைமுக நகரமாகும். இந்தப் பெயர் சமசுகிருதம் *Singha; Raja*; என்பதற்கான இந்தோனேசியப் பெயராகும். 

இது லோவினா கடற்கரைக்கு கிழக்கே அமைந்துள்ளது. இது புலேலெங் மாவட்டத்தின் மையமாக உள்ளது. இதன் பரப்பளவு 46.94 கிமீ²; மற்றும் 2022-ஆம் ஆண்டில் 153,930 மக்கள் தொகையைக் கொண்டது. இது பாலி தீவின் இரண்டாவது பெரிய நகரமாகும்.

சிங்கராஜா நகரம், நெல் மற்றும் காப்பி உற்பத்திப் பொருட்களின் வணிக மையமாக விளங்குகிறது. இங்கு உற்பத்தியாகும் பொருட்கள் அருகிலுள்ள ஜாவாவிற்கு ஏற்றுமதி செய்யப்படுகிறது. கைவினைப் பொருட்களில் மணற்கல் செதுக்குதல்; நெசவு; கூடை, தொப்பி, பை மற்றும் விசிறி தயாரித்தல்; மற்றும் தோல் வேலைப்பாடு ஆகியவை அடங்கும்.

## பொது

1849 முதல் 1960 வரை பாலி மற்றும் சிறு சுண்டா தீவுகளுக்கு இடச்சு குடியேற்றவியத்தின் தலைநகரமாக சிங்கராஜா இருந்தது. தெற்கில் புக்கிட் தீபகற்பம் வளர்ச்சி பெறும் வரையில் இந்த நகரம் ஒரு நிர்வாக மையமாகவும், பயணிகள் பெரும்பாலோர் வருகை தரும் துறைமுகமாகவும் இருந்தது. 

இரண்டாம் உலகப் போரின் போது சப்பானியர்களின் நிர்வாக மையமாகவும் சிங்கராஜா இருந்தது. இந்த நகரத்தில் கெடோங் கீர்த்தியா என்ற வரலாற்று நூலகம் உள்ளது. இதில் சுமார் 3,000 பாலினிய கையெழுத்துப் பிரதிகள் உள்ளன.

சிங்கராஜாவிலிருந்து கிழக்கே 4 மைல் [7 கிமீ] தொலைவில் உள்ள சாங்சிட், தென்கிழக்கே சர்வான், கிழக்கே யே சானி ஆகிய இடங்கள் பழைய இந்து கோயில்களின் தளங்களாகும்.

## சுற்றுலாத் தலங்கள்

* கீர்த்தியா கட்டிடம் *(Gedong Kirtya)* - (பனை ஓலை நூலகம்)
* புலேலெங் துறைமுகம் *(Pelabuhan Buleleng)* - (இடச்சு காலத்திலிருந்து இயற்கை துறைமுகம்).
* பெங்லாடன் கிராமம், புலேலெங், புலேலெங் *(Penglatan, Buleleng, Buleleng)* - (பாரம்பரிய உணவு தயாரிக்கும் மையம்: டோடோல் பாலி).
* பெனிம்பங்கான் கடற்கரை *(Pantai Penimbangan)* - (பல்வேறு வகையான உணவகங்கள்; மற்றும் கடற்கரை சமையல் சுற்றுலாத் தலம்).
* லோவினா கடற்கரை *(Pantai Lovina)* - (டால்பின்களை அவற்றின் இயற்கையான வாழ்விடத்தில் காண ஓர் அழகான கடற்கரைச் சுற்றுலா தலம்).
* பங் கர்னோ பூங்கா *(Taman Bung Karno)* - பங் கர்னோ பூங்கா; பசுமை திறந்தவெளி; (இது சிங்கராஜாவின் சுகசாடா கிராமத்தில் அமைந்துள்ளது)

## காட்சியகம்
* **சிங்கராஜா காட்சிப் படங்கள்**


Singaraja Statue at night.jpg
Singaraja parade.jpg
Singaraja bali festivities.jpg
Jagatnatha temple Singaraja.jpg
Brahma statue Singaraja.jpg


## இரட்டை நகரங்கள்

சிங்கராஜாவின் இரட்டை நகரங்கள்

## காலநிலை

சிங்கராஜாவில் வெப்பமண்டல சவன்னா காலநிலை (Aw) உள்ளது, சூன் முதல் அக்டோபர் வரை மழைப்பொழிவு குறைவாகவோ அல்லது இல்லாமலோ இருக்கு. திசம்பர் முதல் மார்ச் வரை கனமழை பெய்யும். ஏப்ரல், மே மற்றும் நவம்பர் மாதங்களில் மிதமான மழை பெய்யும்.

## மேலும் காண்க
* பாலி
* இந்தோனேசிய நகரங்களின் பட்டியல்
* இந்தோனேசிய நிலப் பகுதிகள்
* இந்தோனேசியாவின் மாகாணங்கள்

## மேற்கோள்கள்

## சான்றுகள்

## வெளி இணைப்புகள்

* 

பகுப்பு:இந்தோனேசிய நகரங்கள்
பகுப்பு:பாலி‎
கெய்ல்லவுயிட்டு

**கெய்ல்லவுயிட்டு** (*Keilhauite*) என்பது  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இட்ரோதைட்டனைட்டு என்ற பெயராலும் இக்கனிமம் அறியப்படுகிறது. 

பழுப்புக் கருப்பு நிறத்தில் உள்ள ஒரு வகை கனிம தைட்டனைட்டு என்று இது வகைப்படுத்தப்படுகிறது. வடிவத்தில் தைட்டனைட்டுடன் தொடர்பு கொண்டுள்ளது. முக்கியமாக சிலிக்கான் டை ஆக்சைடு, தைட்டானியம் டை ஆக்சைடு, கால்சியம் ஆக்சைடு மற்றும் இட்ரியம் ஆக்சைடு ஆகிய கனிமங்களுடன் கலந்துள்ளது. கெய்ல்லவுயிட்டு 1841 ஆம் ஆண்டில் கண்டுபிடிக்கப்பட்டு விவரிக்கப்பட்டது. நார்வே நாட்டின் புவியியலாளரான பால்டாசர் மத்தியாசு கெய்ல்லாவு (1797–1858) என்பவரின் நினைவாக கெய்ல்லவுயிட்டு எனப் பெயரிடப்பட்டது.
 
தைட்டனைட்டு கனிமத்திலிருந்து கெய்ல்லவுயிட்டு சற்று மாறுபட்டுள்ளது. இக்கனிமத்தில் 10 சதவீதம் வரை கால்சியம் பதிலீடு செய்யப்படுகிறது.

## மேற்கோள்கள்

பகுப்பு:கால்சியம் கனிமங்கள்
பகுப்பு:தைட்டானியம் கனிமங்கள்
பகுப்பு:இட்ரியம் கனிமங்கள்
பகுப்பு:இலந்தனைடு கனிமங்கள்
பகுப்பு:நெசோசிலிக்கேட்டுகள்
பகுப்பு:சிலிக்கேட்டு கனிமங்கள்
பாகேஷ்வர் தாம் பாலாஜி கோயில்

**பாகேசுவர் தாம் பாலாஜி கோயில்** (Bageshwar Dham Balaji Temple) என்பது இந்தியாவின் மத்தியப் பிரதேச மாநிலம் சத்தர்பூர் மாவட்டத்தில் அமைந்துள்ள அனுமானுக்கு அர்ப்பணிக்கப்பட்ட ஓர் இந்து கோயிலாகும்.

## அமைவிடம்
மத்தியப் பிரதேச மாநிலத்தின் சத்தர்பூர் மாவட்டத்தில் உள்ள கச்சூராகோ பன்னா சாலையில் சத்தர்பூரிலிருந்து 25 கி.மீ தொலைவில் உள்ள கதா கிராமத்தில் இக்கோயில் அமைந்துள்ளது. 

## மேற்கோள்கள்

பகுப்பு:மத்தியப் பிரதேச இந்து கோயில்கள்
குட் பேட் அக்லி

***குட் பேட் அக்லி*** (*Good Bad Ugly*) ஓர் அதிரடித் தமிழ்த் திரைப்படமாகும். ஆதிக் ரவிச்சந்திரன் இயக்கத்தில் அஜித் குமார், திரிஷா கிருஷ்ணன், பிரபு, பிரசன்னா, அர்ஜூன் தாஸ், சுனில் வர்மா, யோகி பாபு, சைன் டாம் சாக்கோ உள்ளிட்ட பலர் நடித்துள்ளனர். இப்படம் 2023-ஆம் ஆண்டு அறிவிக்கப்பட்டு, 10 ஏப்ரல் 2025 அன்று வெளியானது.

## நடிகர்கள்
* அஜித் குமார் - ஏகே
* திரிஷா கிருஷ்ணன் - இரம்யா
* பிரபு
* பிரசன்னா
* அர்ஜூன் தாஸ்
* சுனில் வர்மா
* இராகுல் தேவ்
* யோகி பாபு
* சைன் டாம் சாக்கோ
* இரகு இராம்

## இசை
ஜி. வி. பிரகாஷ் குமார் இப்படத்திற்கு இசையமைத்திருந்தார். இவர் ஆதிக் உடன் பணியாற்றும் மூன்றாவது படம் ஆகும். இதற்கு முன்னர் ஆதிக் உடன் திரிஷா இல்லனா நயன்தாரா, மார்க் ஆண்டனி திரைப்படங்களில் பணியாற்றினார். அஜித் குமாருக்கு கிரீடம் படத்திற்கு பிறகு ஜி. வி. பிரகாஷ் குமார் இசையமைக்கும் இரண்டாவது படமாகும். முதலில் இப்படத்திற்கு தேவி ஸ்ரீ பிரசாத் இசையமைப்பதாக இருந்தது.

"ஓஜி சம்பவம்" என்ற ஒற்றைப் பாடல் 18 மார்ச்சு 2025 அன்று வெளியானது.

## தயாரிப்பு
"நம்மில் அனைவருக்குள்ளும் நல்லது, கெட்டது, அசிங்கமானது என மூன்று வகை குணங்கள் உள்ளன. அவை மூன்றும் வெளிவர சமயம் பார்த்துக் காத்திருக்கும். எந்த நேரம், எப்படி வெளிவரும் என்பதுதான் முக்கியம். அதுதான் இந்தப் படம்," என்று இப்படத்தைப்பற்றி இயக்குநர் ஆதிக் கூறினார். "இந்த உலகம் ‘குட்’டாக இருக்கும்போது நாமும் ‘குட்’டாக இருக்கலாம். உலகம் ‘பேட்’ ஆக இருந்தால் நாம் ‘அக்லி’ ஆகத்தான் இருக்க வேண்டியிருக்கும். இதுதான் இப்படத்தின் கதைக்கரு. இதை வைத்துத்தான் கதை பயணமாகிறது" என்றும் தெரிவித்தார் 

*மைத்ரி மூவி மேக்கர்ஸ்* தயாரிப்பு நிறுவத்தின் முதல் தமிழ்த் திரைப்படமாகும். இவர்கள் பொதுவாக நிறைய தெலுங்கு மொழி படங்களைத் தயாரிப்பவர்கள். இப்படத்தின் தலைப்பை பரிந்துரை செய்தது அஜித் தான் என்று ஆதிக் தெரிவித்தார். 

இப்படத்தின் தயாரிப்பு செலவு  என்றும், அஜித்தின் ஊதியம்  என்றும் கூறப்படுகிறது.

## மேற்கோள்கள்

## வெளியிணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
இரவாடிப் பறவைகள் பட்டியல்

இரவில் சுறுசுறுப்பாகச் செயல்படும் பறவைகள் இரவாடிப் பறவைகள் எனப்படும். ஆந்தைகள், நைட்ஹாக்குகள் போன்ற இரவாடிப் பறவைகள் பெரும்பாலும் இரவுப் பயணத்தையே மேற்கோள்கின்றன. மற்றவை இடம்பெயர்வு போன்ற குறிப்பிட்ட பணிகளை மட்டும் இரவில் செய்கின்றன.

* வடக்குத் தீவு பழுப்பு கிவி, *Apteryx mantelli*
* இராக்கொக்கு, *Nycticorax nycticorax*
* குட்டைக்காது ஆந்தை, *Asio flammeus*
* நீண்ட காது ஆந்தை, *Asio otus*
* பெரிய கொம்பு ஆந்தை, *Bubo virginianus*
* கோட்டு ஆந்தை, *Strix varia*
* புள்ளி ஆந்தை, *Strix occidentalis*
* கிழக்கு ஸ்க்ரீச்-ஆந்தை, *Megascops asio*
* மேற்கத்திய ஸ்க்ரீச்-ஆந்தை, *Megascops kennicottii*
* மீசையுடைய அலறல் ஆந்தை, *Megascops trichopsis*
* தீய்ந்த ஆந்தை, *Psiloscops flammeolus*
* எல்ஃப் ஆந்தை, *Micrathene whitneyi*
* பெரிய சாம்பல் ஆந்தை, *Strix nebulosa*
* வடக்கு வாள்-கோதுமை ஆந்தை, *Aegolius acadicus*
* போரியல் ஆந்தை, *Aegolius funereus*
* வளை ஆந்தை, *Athene cunicularia*
* ஆற்றல்வாய்ந்த ஆந்தை, *Ninox strenua*
* குரைக்கும் ஆந்தை, *Ninox connivens*
* தெற்கு பூபுக், *Ninox boobook*
* டாஸ்மேனியன் பூபுக், *Ninox leucopsis*
* ரூஃபஸ் ஆந்தை, *Ninox rufa*
* நோர்போக் தீவு பூபுக், *Ninox novaeseelandiae undulata*
* கிறிஸ்துமஸ் தீவு பருந்து-ஆந்தை, *Ninox natalis*
* கிழக்கு கொட்டகை ஆந்தை, Tyto alba delicatula
* ஆந்தைக் கிளி, *Strigops habroptilus*
* பளிங்கு தவளை வாயன், *Podargus ocellatus*
* பழுப்பு தவளை வாயன், *Podargus strigoides*
* பப்புவான் தவளை வாயன், *Podargus papuensis*
* வெள்ளைத் தொண்டைக் நெட்ஜார், *Eurostopodus mystacalis*
* புள்ளி நெட்ஜார், *Eurostopodus argus*
* ஆஸ்திரேலிய பெரிய வால் நெட்ஜார், *Caprimulgus macrurus schlegelii*
* ஆஸ்திரேலிய ஆந்தை-நெட்ஜார், *Aegotheles cristatus*
* எண்ணெய் பறவை, *Steatornis caripensis*
* இராப்பாடி
* பக்கி

## மேற்கோள்கள்

பகுப்பு:பறவைகள்